
REFERAT

Privind acordarea ajutorului financiar suplimentar utilizatorilor de energie termică în sistem centralizat pentru perioada noiembrie 2006 – aprilie 2007
În contextul politicii Guvernului cu privire la protecţia socială a populaţiei, pentru perioada sezonului rece, prin modificarea adusă OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru lata energiei termice, prin OUG nr.57/06.09.2006 se propun noi măsuri de sprijin materializate în subvenţionarea energiei termice de către Guvern, respectiv prin acoperirea diferenţelor de preţ între preţul local, mai mare, şi preţul plătit de populaţie, precum şi prin acordarea de ajutoare pentru încălzirea locuinţei familiilor şi persoanelor singure cu venituri reduse.

Ţinând cont de gradul redus de suportabilitate din partea populaţiei al preţului majorat de gaze naturale, se impune adoptarea de către Consiliul local al Municipiului Timişoara, pentru  sezonul rece noiembrie 2005 – aprilie 2006, a unui nou sistem de acordare a ajutoarelor suplimentare pentru încălzirea locuinţei, mult mai flexibile şi cu impact direct asupra familiilor defavorizate.


În temeiul prevederilor art.13 din OUG nr.57/2006 pentru modificarea OUG nr.5/2003 privind acordarea de ajutoare pentru încălzirea locuinţei, precum şi a unor facilităţi populaţiei pentru lata energiei termice, consiliile locale pot aproba din bugetele locale ajutoare pentru încălzirea locuinţei peste cele stabilite în condiţiile art.5 şi 6 din actul normativ menţionat mai sus, cu respectarea tranşelor de venit. 


Având în vedere cele prezentate mai sus,
PROPUNEM:


1. Aprobarea valorii ajutoarelor sociale acordate suplimentar de către Consiliul Local al Municipiului Timisoara faţă de ajutoarele sociale acordate de Guvernul României conform Anexei   completata cu Metodologia care face parte integrantă din prezentul referat.

2. Modificarea art.2 din HCL nr.385/2005 privind aprobarea tarifelor pentru energia termica livrata de catre S.C. Colterm S.A.  populatiei în sistem centralizat, subventiilor si a ajutoarelor acordate de catre Consiliul Local al Municipiului Timisoara.

